מושל מרילנד

מושל מדינת מרילנד (באנגלית: Governor of the State of Maryland) הוא המושל וראש הרשות המבצעת של מדינת מרילנד שבארצות הברית והמפקד העליון של המשמר הלאומי שלה. המושל הוא פקיד הממשל הבכיר ביותר במדינה ולרשותו עומד מגוון רחב של סמכויות מינוי הן ברמה המדינתית והן ברמה המקומית, כפי שמוגדר בחוקת מרילנד. בשל סמכויותיו הרחבות הללו, מדורג מושל מרילנד בין מושלי מדינות ארצות הברית בעלי הכוח הרב ביותר.

מושל מרילנד הנוכחי הוא הדמוקרטי וס מור, שהושבע לתפקידו ב-18 בינואר 2023.

בחירת המושל
כמו רוב מושלי מדינות ארצות הברית, מושל מרילנד נבחר על ידי אזרחי המדינה לתקופת כהונה של ארבע שנים. על פי חוקת המדינה, לא חלה על מושלי מרילנד הגבלת כהונה, אך הם לא יכולים לכהן במשך יותר משתי תקופות כהונה ברציפות. מושל שכיהן שתי תקופות כהונה רצופות, יכול להיבחר שוב לאחר שהמתין תקופת צינון של תקופת כהונה אחת לכל הפחות. על המועמד למשרת המושל להיות לכל הפחות בן 30 עם היבחרו, ותושב מרילנד ומצביע רשום בה במשך חמש שנים. כמו כל פקידי הממשל הנבחרים במרילנד, המושל נבחר בבחירות שנערכות בשנים זוגיות בהן לא מתקיימות הבחירות לנשיאות ארצות הברית.

תפקידי וסמכויות המושל
המושל עומד בראש הרשות המבצעת, כולל מחלקות הממשל וסוכנויות הממשל המדינתיות, וכן בראש מועצות מייעצות, נציבויות, ועדים וכוחות משימה. האחריות המרכזית של המושל על פי החוקה היא כמו כל שאר מושלי המדינות הוא לנהל את ענייני המדינה ולאכוף את החוקים שמועברים על ידי בית המחוקקים. למושל עומדת גם זכות אמירה בנוגע לחוקים אלו, שכן לרשותו עומדת זכות הוטו על כל הצעת חוק שנשלחת לעיונו על ידי האספה הכללית של מרילנד, אם כי האספה יכולה לעקוף את הווטו. למושל מסורות גם מספר סמכויות ספציפיות בנוגע לתקציב המדינה, למינוי פקידי ממשלה, ומגוון של סמכויות חשובות יותר או פחות.

תקציב
מדי שנה, על המושל להגיש הצעת תקציב לאספה הכללית של מרילנד. לאחר שהצעת התקציב מוגשת, רשאית האספה להקטין כל חלק של התקציב עבור הזרוע המבצעת, אך היא לא יכולה להגדיל אותם או להעביר כספים בין מחלקות הממשל השונות. עם זאת, האספה רשאית להגדיל סעיפי תקציב המיועדים לזרוע המחוקקת או הזרוע השיפוטית. למושל עומדת סמכות הווטו על כל חוק שמועבר באספה הכללית, כולל סמכות וטו חלקית על סעיפים ספציפיים, שבה ניתן לעשות שימוש במחיקת חלקים של חוקים בעלי השלכה תקציבית. לאחר מכן עומדת לאספה הכללית הסמכות לעקוף את הווטו של המושל בהצעה ברוב של 60 אחוזים של כל אחד משני בתי האספה.
ממוזער|272x272 פיקסלים|מעון מושל מרילנד באנאפוליס
המושל גם יושב בראש הוועדה לעבודות ציבוריות, ששני חבריה הנוספים הם מבקר המדינה והגזבר. לוועדה זו סמכויות רחבות בפיקוח ובאישור הוצאת כספי המדינה. מחובתם לאשר את הוצאות המדינה מכל התקציבים הכלליים וקרנות לעבודות ציבוריות, ללא כולל סלילת כבישים מדינתיים, גשרים וכבישים מהירים. בסמכות הוועדה להגיש בקשות להלוואות על דעת עצמה כדי לפתור פערים תקציביים או כהשלמה להכנסות אחרות, בנוסף לאישור הוצאות כספים מהלוואות שאושרו על ידי האספה הכללית.

סמכויות מינוי
מושל מרילנד ממנה כמעט את כל בעלי התפקידים האזרחיים והצבאים של ממשלת מרילנד, בכפוף לעצה ולהסכמה של הסנאט המדינתי. המושל גם ממנה חברי ועדים ונציבויות מסוימים בכל אחד ממחוזות מרילנד ובעיר בולטימור, כמו ועדות הבחירות המקומיות, נציבויות נוטריונים ציבוריים, וכן הוא ממנה ממלאי מקום בעת התפנות משרות התובע הכללי ומבקר המדינה. במקרה של התפנות מושבים בכל אחד משני בתי האספה הכללית, המושל דואג לאיוש המושב הפנוי, אם כי עליו להישמע להמלצות המפלגות שאליהם משויכים חברי הבית שמושבם התפנה. כל בעל תפקיד שממונה על ידי המושל, למעט חברי האספה הכללית, יכול להיות מפוטר על ידו, בהנחה שקיימת סיבה מוצדקת לפיטורין. מבין בעלי התפקידים שממונים על ידי המושל בולטים 24 המזכירים וראשי המחלקות שמרכיבים את הקבינט של המושל.

סמכויות ותפקידים נוספים
המושל הוא המפקד העליון של הכוחות הצבאיים של המדינה, שכוללים את כוחות המשמר הלאומי של מרילנד, היבשתיים והאוויריים, ואת כוחות ההגנה של מרילנד, למעט כאשר כוחות אלו נקראים לשירות על ידי הממשלה הפדרלית בסמכות נשיא ארצות הברית. בזמנים של מצב חירום ציבורי, בסמכות המושל להפעיל סמכויות חירום, כולל גיוס הכוחות הללו. בתחום המשפט הפלילי, המושל רשאי להעניק חנינות לפושעים, להמתיק עונשי מאסר, או להפחית קנסות או הפקעות שהוטלו על אנשים שהורשעו, נכלאו או נקנסו על הפרת חוקי המדינה.

בשני תחומים אלו, ובמגוון של תחומים נוספים, המושל יושב במועצות מדינתיות ובין-מדינתיות עם מגוון סמכויות. המושל מחויב לדווח על מצבה של המדינה בכל עת במהלך השנה, אם כי באופן מסורתי הוא מבצע זאת ב"נאום מצב המדינה" בכל חודש ינואר בתחילת המושב של האספה הכללית.

סגל המושל
בנוסף למחלקות ולסוכנויות שתחת שליטתו, לרשות המושל עומד צוות מנהלי שמסייע לתאם את תפקידיו הניהוליים. בראש צוות זה עומד ראש הסגל, והוא כולל חמישה משרדים: יחסים בין-ממשלתיים, ייעוץ משפטי, חקיקה ומדיניות, תקשורת, ומשרד המושל בוושינגטון די. סי.. לראש הסגל יש כמה סגנים לסיוע לניהול המחלקות הללו. חברי סגל המושל הם פקידים ממונים, ולפיכך הם פטורים מחוקי השירות הציבורי.

סגן המושל

לאחר שהתקיימה במשך מספר שנים בשנות ה-60 של המאה ה-19 נוצרה משרת סגן המושל מחדש ב-1971 בעקבות תיקון שהתקבל לחוקת מרילנד. בהשוואה לעמיתיו במדינות אחרות בארצות הברית, סגן מושל מרילנד הוא בעל תפקיד חלש יחסית. לדוגמה, בטקסס סגן המושל הוא נשיא הסנאט המדינתי, ובקליפורניה מועברות לסגן המושל כל סמכויות המושל כאשר זה האחרון נמצא מחוץ לגבולות המדינה. במרילנד הוא מחזיק בסמכויות ובתפקידים שהמושל מאציל לו. סגן המושל נבחר באותו פתק בחירה ולאותה תקופת כהונה כמו המושל. סגן המושל יורש את המושל רק כאשר משרתו של המושל מתפנה.

אף אחד מסגני המושלים של מרילנד לא נבחר בהמשך למשרת המושל בזכות עצמו, ואף אחד מהם גם לא ירש את משרת המושל בשל התפנותה עקב התפטרות, מוות או העברה מהתפקיד, למעט במקרה של בלייר לי השלישי, שכסגן המושל כיהן כמושל בפועל בתקופה בה המושל מרווין מנדל ריצה עונש מאסר של 19 חודשים בעוון הונאה מיוני 1977 ועד ינואר 1979. ב-1792, טרם היות משרת סגן המושל, כיהן ג'יימס ברייס כמושל בפועל לאחר פטירתו של ג'ורג' פלטר ועד השבעתו של המושל הקבוע, תומאס סים לי מתוקף היותו החבר הבכיר במועצת המושל.

מעון המושל

ממוזער|מעון המושל, שלהי דצמבר 2009|267x267 פיקסלים
בשנים 1777–1870 התגורר מושל מרילנד בבית ג'נינגס שבאנאפוליס. הבית, ששכן במקום שאליו יתרחב בהמשך הקמפוס של האקדמיה הימית של ארצות הברית הסמוך, נמכר ב-1869 לאקדמיה לאחר שובה ממיקומה הזמני ברוד איילנד במהלך מלחמת האזרחים. הבית נהרס ב-1901 לטובת הקמת בניינים נוספים של האקדמיה. החל מ-1870 מתגוררים מושלי מרילנד בבית הממשלה (Government House), מעון שבמקור נבנה מלבנים אדומות בסגנון ויקטוריאני, ובשנות ה-30 של המאה ה-20 חודש ונבנה מחדש בסגנון אדריכלות ג'ורג'יאנית כך שהוא יתאים לבנייני המדינה הבנויים בסגנון הג'ורג'יאני-פדרלי באזור ההיסטורי של העיר. המעון ניצב בסמיכות לבית המדינה של מדינת מרילנד, שנבנה בשנים 1772–1797. בנוסף להיותו מעון למושל ולמשפחתו, מכיל הבית מספר חדרים ציבוריים שמשמשים את המושל לאירועים רשמיים.

התפתחות התפקיד
בתקופת קיומה של פרובינציית מרילנד, בעלי הקרקע שלה, הברונים והלורדים של בולטימור, שבאופן כללי התגוררו בממלכת אנגליה, בחרו מי יוכל לכהן כמושל נחלתם בשמם. לאונרד קלוורט , אחיו הצעיר של ססיל קלוורט, ברון בולטימור השני, הגיע עם המתיישבים הראשונים במרץ 1634 כדי לכהן כמושל הראשון של פרובינציית מרילנד עד למותו ב-1647. החל מ-1692, כאשר איבדו ברוני בולטימור את שליטתם על המושבה, ועד 1715, הייתה מרילנד מושבת כתר, והמושל היה ממונה על ידי מלכי אנגליה. ב-1715 קיבלו הלורדים של בולטימור מחדש את הצ'רטר המלכותי שלהם ממלכי בריטניה מבית הנובר, וכאשר הייתה המושבה בבעלות הלורדים החמישי והשישי של בולטימור, הם היו אלו שמינו את מושלי המושבה עד לפרוץ המהפכה האמריקאית. המושל הראשון של מדינת מרילנד היה תומאס ג'ונסון, שהושבע לתפקידו ב-21 במרץ 1777.

על פי חוקת מרילנד הראשונה, שכוננה ב-1776, המושל נבחר לתקופות כהונה של שנה אחת על ידי שני בתי האספה הכללית. תיקון לחוקה שהתקבל ב-1838, קבע שהמושל ייבחר על ידי ציבור המצביעים לתקופת כהונה של שלוש שנים, כאשר בכל מערכת בחירות נבחר המושל באחד מתוך שלושת מחוזות הבחירה של המדינה: המזרחי, המערבי, והדרומי, שיועדו אך ורק לצורך בחירת המושל, כאשר בכל פעם בחרו במושל אך ורק תושבי אותו מחוז בחירה על פי סבב בין שלושת המחוזות. בחוקת מרילנד השנייה, שהתקבלה ב-1851 הונהגה תקופת כהונה של ארבע שנים, ובחוקת מרילנד השלישית, שהתקבלה ב-1864, בוטל הסבב של מחוזות הבחירה. חוקת מרילנד הרביעית והנוכחית התקבלה לאחר אשרורה במשאל עם ב-1867. בתיקון לחוקה שהתקבל ב-1922 הוסף לחוקה סעיף 17, שכותרתו "בחירות כל ארבע שנים", ושקבע את מועד הבחירות הבאות לשנת 1926 ולכל ארבע שנים לאחר מכן, ובכך הוזז לוח הזמנים של הבחירות שעד אז התקיימו בשנים אי-זוגיות ושונה למועד של בחירות אמצע הכהונה.

ספירו אגניו כיהן כמושל מרילנד ה-55 בשנים 1967–1969, ולאחר מכן כיהן כסגן נשיא ארצות הברית תחת הנשיא ריצ'רד ניקסון. עד כה, אגנויו הוא בן מרילנד שהגיע לדרגה הגבוהה ביותר בממשל הפדרלי, לצד נשיא בית המשפט העליון של ארצות הברית רוג'ר טוני. לאחר שהתפטר אגניו מתפקידו כסגן הנשיא על רקע אישומים בשחיתות, הוסר ב-1979 דיוקנו הרשמי כמושל בחדר קבלת הפנים של בית המדינה של מרילנד. ב-1995 הושב הדיוקן למקומו על ידי המושל פריס גלנדנינג, שציין שאין זו יכולתו של אף אחד לשנות את ההיסטוריה, לטוב או לרע, והביא דוגמה מספרו המפורסם של ג'ורג' אורוול 1984. במקרה של מרווין מנדל, הוסר דיוקנו בחדר קבלת הפנים בעקבות הרשעתו בהונאה ומאסרו והושב גם הוא ב-1993.

עד כה לא כיהנו נשים כמושלות מרילנד. עם זאת, נשים התמודדו לתפקיד בארבע מערכות בחירות (1974, 1994, 1998 ו-2002). בנוסף, אישה אחת, קתלין קנדי טאונסנד, כיהנה כסגנית מושל תחת המושל הדמוקרטי פריס גלנדנינג בשנים 1995–2003. אישה נוספת, קריסטן קוקס, ששמשה כמזכירת המחלקה לטיפול באנשים עם מוגבלויות, התמודדה ללא הצלחה למשרת סגן המושל כשותפתו למרוץ של המושל הרפובליקני בוב ארליק. קוקס הייתה ייחודית לא רק בכך שהיא אישה, אלא גם בהיותה סובלת מלקות ראייה.

שלושה ממושלי מרילנד, כולם בסוף המאה ה-18 ובתחילת המאה ה-19, כיהנו בשתי תקופות כהונה בלתי רצופות כל אחד. אלברט ריצ'י הוא המושל שמשך כהונתו היא הארוכה ביותר, 15 שנה.
רשימת מושלי מרילנד
 מס' תמונה שם   תחילת כהונה סיום כהונה מפלגה בחירות סגן המושל 1 מרכז|100px תומאס ג'ונסון   21 במרץ 1777 12 בנובמבר 1779 עצמאי 1777  1778 התפקיד לא היה קיים 2 מרכז|100px תומאס לי   12 בנובמבר 1779 22 בנובמבר 1782 עצמאי 1779  1780  1781 3 מרכז|100px ויליאם פאקה   22 בנובמבר 1782 26 בנובמבר 1785 עצמאי 1782  1783  1784 4 מרכז|100px ויליאם סמולווד   26 בנובמבר 1785 24 בנובמבר 1788 עצמאי 1785  1786  1787 5 מרכז|100px ג'ון איגר הווארד   24 בנובמבר 1788 14 בנובמבר 1791  1788  1789  1790 6 מרכז|100px ג'ורג' פלייטר   14 בנובמבר 1791 10 בפברואר 1792    1791  מרכז|100px ג'יימס ברייס   10 בפברואר 1792 5 באפריל 1792   (2) מרכז|100px תומאס סים לי   5 באפריל 1792 14 בנובמבר 1794  1792  1793 7 מרכז|100px ג'ון הוסקינס סטון   14 בנובמבר 1794 17 בנובמבר 1797  1794  1795  1796 8 מרכז|100px ג'ון הנרי   17 בנובמבר 1797 14 בנובמבר 1798  1797 9 מרכז|100px בנג'מין אוגל   14 בנובמבר 1798 10 בנובמבר 1801  1798  1799  1800 10 מרכז|100px ג'ון פרנסיס מרסר   10 בנובמבר 1801 13 בנובמבר 1803  1801  1802 11 מרכז|100px רוברט בואי   13 בנובמבר 1803 10 בנובמבר 1806  1803  1804  1805 12 מרכז|100px רוברט רייט   10 בנובמבר 1806 9 ביוני 1809  1806  1807  1808 13 מרכז|100px אדוארד לויד   9 ביוני 1809 16 בנובמבר 1811  1809  1810 (11) מרכז|100px רוברט בואי   16 בנובמבר 1811 23 בנובמבר 1812  1811 14 מרכז|100px לוין וינדר   25 בנובמבר 1812 2 בינואר 1816  1812  1813  1814 15 מרכז|100px צ'ארלס קרנן רידג'לי   2 בינואר 1816 8 בינואר 1819  1815  1816  1817 16 מרכז|100px צ'ארלס גולדסבורו   8 בינואר 1819 20 בדצמבר 1819  1818 17 מרכז|100px סמואל ספריג   20 בדצמבר 1819 16 בדצמבר 1822  1819  1820  1821 18 מרכז|100px סמואל סטיבנס הבן   16 בדצמבר 1822 9 בינואר 1826  1822  1823  1824 19 מרכז|100px ג'וזף קנט   9 בינואר 1826 15 בינואר 1829  1826  1827  1828 20 מרכז|100px דניאל מרטין   15 בינואר 1829 15 בינואר 1830 המפלגה הרפובליקנית-הלאומית 1829 21 מרכז|100px תומאס קינג קארול   15 בינואר 1830 13 בינואר 1831 המפלגה הג'קסונית 1830 (20) מרכז|100px דניאל מרטין   13 בינואר 1831 11 ביולי 1831   המפלגה הרפובליקנית-הלאומית 1831 22 מרכז|100px ג'ורג' הווארד   11 ביולי 1831 17 בינואר 1833 המפלגה הרפובליקנית-הלאומית 1832 23 מרכז|100px ג'יימס תומאס   17 בינואר 1833 14 בינואר 1836 המפלגה הוויגית 1833  1834  1835 24 מרכז|100px תומאס ויזי   14 בינואר 1836 7 בינואר 1839 המפלגה הוויגית 1836  1837  ינו' 1838 25 מרכז|100px ויליאם גרסון   7 בינואר 1839 3 בינואר 1842  אוק' 1838 26 מרכז|100px פרנסיס תומאס   3 בינואר 1842 6 בינואר 1845  1841 27 מרכז|100px תומאס פראט   6 בינואר 1845 3 בינואר 1848 המפלגה הוויגית 1844 28 מרכז|100px פיליפ פרנסיס תומאס   3 בינואר 1848 6 בינואר 1851  1847 29 מרכז|100px אינוק לואיס לאו   6 בינואר 1851 11 בינואר 1854  1850 30 מרכז|100px תומאס ווטקינס לייגון   11 בינואר 1854 13 בינואר 1858  1853  31 מרכז|100px תומאס הולידיי היקס   13 בינואר 1858 8 בינואר 1862 המפלגה האמריקאית/  מפלגת האיחוד החוקתי 1857 32 מרכז|100px אוגוסטוס ברדפורד   8 בינואר 1862 10 בינואר 1866 מפלגת האיחוד החוקתי 1861 33 מרכז|100px תומאס סוואן   10 בינואר 1866 13 בינואר 1869 מפלגת האיחוד 1864 כריסטופר קוקס 34 מרכז|100px אודן בואי   13 בינואר 1869 10 בינואר 1872  1867 התפקיד לא היה קיים 35 מרכז|100px ויליאם פינקני וייט   10 בינואר 1872 4 במרץ 1874    1871 36 מרכז|100px ג'יימס בלאק גרום   4 במרץ 1874 12 בינואר 1876   37 מרכז|100px ג'ון לי קארול   12 בינואר 1876 14 בינואר 1880  1875 38 מרכז|100px ויליאם תומאס המילטון   12 בינואר 1880 9 בינואר 1884  1879 39 מרכז|100px רוברט מיליגן מקליין   9 בינואר 1884 27 במרץ 1885    1883 40 מרכז|100px הנרי לויד   27 במרץ 1885 11 בינואר 1888   41 מרכז|100px אליהוא אמורי ג'קסון   11 בינואר 1888 13 בינואר 1892  1887 42 מרכז|100px פרנק בראון   13 בינואר 1892 8 בינואר 1896  1891 43 מרכז|100px לויד לאונדס הבן   8 בינואר 1896 10 בינואר 1900  1895 44 מרכז|100px ג'ון וולטר סמית'   10 בינואר 1900 13 בינואר 1904  1899 45 מרכז|100px אדווין וורפילד   13 בינואר 1904 8 בינואר 1908  1903 46 מרכז|100px אוסטין ליין קרות'רס   8 בינואר 1908 10 בינואר 1912  1907 47 מרכז|100px פיליפס לי גולדסבורו   10 בינואר 1912 12 בינואר 1916  1911 48 מרכז|100px אמרסון הרינגטון   12 בינואר 1916 14 בינואר 1920  1915 49 מרכז|100px אלברט ריצ'י   14 בינואר 1920 9 בינואר 1935  1919  1923  1926  1930 50 מרכז|100px הארי נייס   9 בינואר 1935 11 בינואר 1939  1934 51 מרכז|100px הרברט או'קונור   11 בינואר 1939 3 בינואר 1947  1938  1942 52 מרכז|100px ויליאם פרסטון ליין הבן   3 בינואר 1947 10 בינואר 1951  1946 53 מרכז|100px תאודור מקלדין   10 בינואר 1951 14 בינואר 1959  1950  1954 54 מרכז|100px ג'ון מילדד טוז   14 בינואר 1959 25 בינואר 1967  1958  1962 55 מרכז|100px ספירו אגניו   25 בינואר 1967 7 בינואר 1969    1966 56 מרכז|100px מרווין מנדל   7 בינואר 1969 17 בינואר 1979  1970  1974 בלייר לי השלישי  מרכז|100px בלייר לי השלישי   4 ביוני 1977 15 בינואר 1979   בלייר לי השלישי 57 מרכז|100px הארי יוז   15 בינואר 1979 20 בינואר 1987  1978  1982 ג'יימס בוגלי  ג' ג'וזף קארן הבן 58 מרכז|100px ויליאם דונלד שייפר   20 בינואר 1987 18 בינואר 1995  1986  1990 מלווין סטיינברג 59 מרכז|100px פריס גלנדנינג   18 בינואר 1995 15 בינואר 2003  1994  1998 קתלין קנדי טאונסנד 60 מרכז|100px בוב ארליק   15 בינואר 2003 17 בינואר 2007  2002 מייקל סטיל 61 מרכז|100px מרטין אומאלי   17 בינואר 2007 21 בינואר 2015  2006  2010 אנתוני בראון 62 מרכז|100px לארי הוגאן   21 בינואר 2015 18 בינואר 2023  2014  2018 בויד רתרפורד 62 מרכז|100px וס מור   18 בינואר 2023 מכהן  2022 ארונה מילר

קישורים חיצוניים



ביאורים

הערות שוליים

*